Ettepanek NÕUKOGU OTSUS Moldaavia Vabariigi liitumise kohta 25. oktoobril 1993 Kanada, Rootsi, Ukraina ja Ameerika Ühendriikide vahel sõlmitud kokkuleppega rajada Ukrainasse teadus- ja tehnoloogiakeskus

(komisjoni esitatud)

SELETUSKIRI

1. 25. oktoobril 1993 sõlmisid Kanada, Rootsi, Ukraina ja Ameerika Ühendriigid kokkuleppe (edaspidi Ģkokkulepeģ) Ukrainasse teadus- ja tehnoloogiakeskuse rajamise kohta.

2. Nõukogu määrusega nr 1766/98/EÜ ja komisjoni määrusega nr 2387/98/EURATOM liitusid Euroopa Ühendus ja Euroopa Aatomienergiaühendus (edaspidi Ģühendusedģ) ühe lepingupoolena eespool nimetatud kokkuleppega.

3. Rahvusvaheline teadus- ja tehnoloogiakeskus Ukrainas (edaspidi Ģkeskusģ) on vastavalt lepinguosaliste õigus- ja haldusnormidele valitsustevaheline organisatsioon, millel on oma õigusvõime. Keskuse eesmärgiks on pakkuda Ukraina ja teiste SRÜ riikide relvateadlastele ja inseneridele, eriti neile, kellel on teadmised ja kvalifikatsioon massihävitusrelvade või raketiväljalaskesüsteemide alal, võimalust suunata oma teadmised rahutegevusele ning aidata kaasa riiklike ja rahvusvaheliste tehniliste probleemide lahendamisele ning ka suuremate eesmärkide täitmisele, nagu üleminek kodanike vajadustele vastavale turumajandusele.

4. 12. veebruaril 2004 esitas Moldaavia Vabariik keskuse sekretariaadile taotluse keskuse rajamise kokkuleppega liitumiseks. Vastavalt kokkuleppe artiklile XIII kuulub taotluse heakskiitmine keskuse juhatuse pädevusse.

5. Moldaavia Vabariigi liitumine on kooskõlas kokkuleppe artiklis II sätestatud eesmärkidega, ja eriti põhieesmärgiga, milleks on massihävitusrelvade alal teadmisi ja kvalifikatsiooni omavate endiste Nõukogude Liidu maade teadlaste suunamine teistele aladele. Moldaavia Vabariigi liitumine vastab ka lepinguosaliste soovile näha laienemas Ukraina teadus- ja tehnoloogiakeskusega koostööd tegevate endiste Nõukogude Liidu riikide ringi perioodil, mis hõlmab turumajandusele üleminekut, relvitustamisprotsessi ning sõjalis-tööstusliku ja tehnilise potentsiaali üleviimist tsiviiltööstusele.

6. Vastavalt nõukogu määruse nr 1766/98/EÜ artikli 3 lõikele 3 peab ühenduste seisukoha kokkuleppe artikli XIII alla kuuluvates valdkondades otsustama nõukogu ning üldkorras avaldama juhatus.

7. Eelnevat arvesse võttes, teeb komisjon nõukogule ettepaneku:

- nõustuda ühenduste nimel Moldaavia Vabariigi liitumisega 25. oktoobril 1993 Kanada, Rootsi, Ukraina ja Ameerika Ühendriikide vahel sõlmitud kokkuleppega rajada Ukrainasse teadus- ja tehnoloogiakeskus,

- volitada nõukogu juhatust avaldama kõnealust nõusolekut keskuse juhatuses.

Ettepanek NÕUKOGU OTSUS Moldaavia Vabariigi liitumise kohta 25. oktoobril 1993 Kanada, Rootsi, Ukraina ja Ameerika Ühendriikide vahel sõlmitud kokkuleppega rajada Ukrainasse teadus- ja tehnoloogiakeskus

EUROOPA LIIDU NÕUKOGU,

arvestades Euroopa Ühenduse asutamislepingut,

arvestades Euroopa Aatomienergiaühenduse asutamislepingut,

- arvestades Nõukogu 30. juuli 1998. aasta määrust nr 1766/98/EÜ [1], mis käsitleb Euroopa Ühenduse ja Euroopa Aatomienergiaühenduse liitumist ühe lepingupoolena 25. oktoobril 1993 Kanada, Rootsi, Ukraina ja Ameerika Ühendriikide vahel sõlmitud kokkuleppega rajada Ukrainasse teadus- ja tehnoloogiakeskus [2], eriti selle artikli 3 lõikeid 1, 3 ja 4,

[1] EÜT L 225, 12.08.1998, lk 2

[2] EÜT L 225, 12.08.1998, lk 5

- arvestades komisjoni 3. novembri 1998. aasta määrust nr 2387/98/ EURATOM [3], mis käsitleb Euroopa Aatomienergiaühenduse ja Euroopa Ühenduse liitumist ühe lepingupoolena Kanada, Rootsi, Ukraina ja Ameerika Ühendriikide vahel sõlmitud kokkuleppega, mis pani 1993. aastal aluse Ukrainasse teadus- ja tehnoloogiakeskuse rajamisele, eriti selle artiklit 2,

[3] EÜT L 297, 6.11.1998, lk 4

- arvestades komisjoni ettepanekut [4],

[4] EÜT C , , lk .

ning arvestades järgmist:

(1) 25. oktoobril 1993 sõlmisid Kanada, Rootsi, Ukraina ja Ameerika Ühendriigid kokkuleppe (edaspidi Ģkokkulepeģ) rajada Ukrainasse teadus- ja tehnoloogiakeskus.

(2) Nõukogu määrusega nr 1766/98/EÜ ja komisjoni määrusega nr 2387/98/EURATOM, liitusid Euroopa Ühendus ja Euroopa Aatomienergiaühendus (edaspidi Ģühendusedģ) ühe lepingupoolena eespool nimetatud kokkuleppega.

(3) 12. veebruaril 2004 esitas Moldaavia Vabariik keskuse sekretariaadile taotluse keskuse rajamise kokkuleppega liitumiseks. Vastavalt kokkuleppe artiklile XIII kuulub taotlusega nõustumine keskuse juhatuse pädevusse.

(4) Keskuse juhatuses esindab ühendusi nõukogu juhatus ja komisjon. Kokkuleppe artikli XIII alla kuuluvates valdkondades otsustab ühenduste seisukoha nõukogu ning avaldab üldkorras juhatus.

ON TEINUD JÄRGMISE OTSUSE:

Artikkel 1

Ühendus kiidab heaks Moldaavia Vabariigi liitumise 25. oktoobril 1993 Kanada, Rootsi, Ukraina ja Ameerika Ühendriikide vahel sõlmitud kokkuleppega rajada Ukrainasse rahvusvahelise teadus- ja tehnoloogiakeskus.

Artikkel 2

Nõukogu juhatus avaldab keskuse juhatuses ühenduste nõusoleku Moldaavia Vabariigi kokkuleppega liitumise kohta.

Brüsselis,

Nõukogu nimel

eesistuja